

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA IVANKOVO**

Općinsko vijeće

KLASA: 320-03/24-01/03

URBROJ: 2196-15-01-24-1

Ivankovo, 7. veljače 2024.

Na temelju članka 31. stavaka 5. Zakona o poljoprivrednom zemljištu ("Narodne novine", broj 20/18, 115/18,98/2019 i 57/22), Programa raspolaganja poljoprivrednim zemljištem u vlasništvu Republike Hrvatske za Općinu Ivankovo KLASA:320-02/18-01/12, URBROJ: 2188/03-03/2-18-34 od 28. prosinca 2018. na koje je Ministarstvo poljoprivrede dalo suglasnost KLASA: 945-01/18-01/677, URBROJ: 525-07/1781-19-12 od 14. veljače 2019. i Izmjena i dopuna Programa raspolaganja poljoprivrednim zemljištem u vlasništvu Republike Hrvatske za Općinu Ivankovo KLASA:320-02/18-01/12, URBROJ: 2188/03-03/2-21-76 od 15. siječnja 2021. na koje je Ministarstvo poljoprivrede dalo suglasnost KLASA: 945-01/18-01/677, URBROJ: 525-07/0172-21-23 od 09. ožujka 2021. godine i članka 34. Statuta Općine Ivankovo ("Službeni vjesnik“ Vukovarsko-srijemske županije, broj 10/22. i 34/22.) Općinsko vijeće Općine Ivankovo na 28. sjednici, održanoj 7. veljače 2024. godine, donijelo je

**ODLUKU**

**o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Ivankovo**

**I.**

Raspisuje se javni natječaj za zakup poljoprivrednog zemljišta u vlasništvu Republike Hrvatske na području Općine Ivankovo u katastarskim općinama: Ivankovo, Retkovci i Prkovci, koje je Programom raspolaganja poljoprivrednim zemljištem u vlasništvu Republike Hrvatske na području Općine Ivankovo predviđeno za zakup.

Predmet Javnog natječaja je zemljište za koje nije određena vrsta proizvodnje, a navedeno je u **Tablici 1**. koja se nalazi u prilogu ove Odluke i čini njezin sastavni dio i daje se na rok od 15/25 godina ovisno o vrsti proizvodnje koju je najpovoljniji ponuditelj naveo u gospodarskom programu, s mogućnošću produljenja za isto razdoblje.

**II.**

Općinsko vijeće Općine Ivankovo provest će postupak javnog natječaja prikupljanjem pisanih ponuda.

**III.**

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/18.).

**IV.**

Tekst javnog natječaja za zakup poljoprivrednog zemljišta objavljuje se na mrežnoj stranici Općine Ivankovo i mrežnoj stranici Ministarstva poljoprivrede u trajanju od 30 dana, te na oglasnoj ploči Općine Ivankovo.

Pisane ponude se dostavljaju Općini Ivankovo u roku od 30 dana od objave natječaja na oglasnoj ploči i mrežnoj stranici Općine Ivankovo.

**V.**

Tekst javnog natječaja za zakup poljoprivrednog zemljišta u vlasništvu Republike Hrvatske na području Općine Ivankovo sa popisom čestica, nalazi se u prilogu ove Odluke i čini njezin sastavni dio.

**VI.**

Prijedlog odluke o izboru najpovoljnije ponude za zakup koju utvrđuje Povjerenstvo za zakup poljoprivrednog zemljišta u vlasništvu države s popratnom dokumentacijom dostavlja se na prethodnu suglasnost Ministarstvu poljoprivrede.

Nakon dobivanja prethodne suglasnosti Ministarstva, Odluku o izboru najpovoljnije ponude za zakup donosi općinsko vijeće Općine Ivankovo na prvoj sjednici općinskog vijeća koja će se održati nakon zaprimanja suglasnosti Ministarstva poljoprivrede.

**VII.**

Stručne poslove u vezi s postupkom provedbe javnog natječaja za zakup obavlja Jedinstveni upravni odjel Općine Ivankovo.

**VIII.**

Ova Odluka stupa na snagu prvog dana od dana donošenja i objavit će se u "Službenom vjesniku “ Vukovarsko-srijemske županije.

**PREDSJEDNIK**

**Kristijan Baričević, dipl. ing**